**Felhívás**

**a településkép védelméről szóló 12/2017(XII.31.) önkormányzati rendelet módosításának véleményezésére**

**Tisztelt Lakosság, Tisztelt Partnerek!**

Lispeszentadorján Község Önkormányzata Képviselő-testülete a településkép védelméről szóló 12/2017(XII.31.) önkormányzati rendelet módosításáról döntött az 1. mellékletben foglalt tartalommal és indokok alapján.

A 314/2020. (XI.8.) Korm. rendelet 29/A.§ (1) bekezdése alapján településképi rendelet készítése és módosítása során az önkormányzat rendeletében megállapított partnerségi egyeztetés szabályai szerinti helyen és módon tájékoztatja a partnereket, valamint biztosítja számukra a véleményezés lehetőségét.

A településfejlesztési, településrendezési és településképi feladataival összefüggő partnerségi egyeztetések szabályairól szóló 7/2017(V.31.)önkormányzati rendelet 2. §-a alapján aLispeszentadorján község közigazgatási területére készülő fejlesztési dokumentumok, településrendezési eszközök és településképi dokumentumok készítése során

**a partnerségi egyeztetések résztvevői:**

**a) Lispeszentadorján község lakossága és a településen ingatlantulajdonnal rendelkező magánszemélyek,**

**b) Lispeszentadorján község területén működő és bejegyzett civil szervezetek,**

**c) Lispeszentadorján településen székhellyel, telephellyel rendelkező gazdálkodó szervezetek,**

**e) Lispeszentadorján településen működő egyházak.**

**A fentiek alapján felhívom a Tisztelt Partnerek figyelmét,** hogy a honlapról letölthető, illetve a Bázakerettyei Közös Önkormányzati Hivatal (8887 Bázakerettye, Fő u. 4.) átvehető **2. melléklet szerinti partneri adatlap felhasználásával** **2020. szeptember 30. napjáig a tervezett módosításra vonatkozóan észrevételt, javaslatot tehetnek, véleményt nyilváníthatnak.** A kitöltött, aláírt adatlapot az önkormányzat címére (Lispeszentadorján Község Önkormányzata, 8888 Lispeszentadorján, Jókai Mór u. 2.), a hivatal@bazakerettye.hu e-mail címre szíveskedjen eljuttatni 2020. szeptember 30. napjáig. vagy a 2020. szeptember 17. napján 17 óra 00 perckor tartandó lakossági fórumon személyesen szíveskedjen benyújtani.

A 314/2020. (XI.8.) Korm. rendelet 29/A.§ (4) bekezdése és (6) bekezdése előírja, hogy a *településképi rendelet módosításánál* **munkaközi tájékoztatás**t *kell tartani, amely lakossági fórum megtartásával és az elkészült tervezetnek az önkormányzat honlapján történő közzétételével történik*.

**Lispeszentadorján Község Önkormányzat Képviselő-testülete a 12/2017(XII.31.) önkormányzati rendelet módosításának indokairól, a tervezett változásokról lakossági fórum keretében munkaközi tájékoztatást tart, amelyre tisztelettel meghívom.**

**A lakossági fórum időpontja: 2020. szeptember 17., 17 óra 00 perc**

**Helyszíne: Kultúrház, 8888 Lispeszentadorján, Jókai Mór u. 2.**

Kérem, hogy észrevételeivel, véleményével segítse munkánkat.

Lispeszentadorján,2020. szeptember 7.

Tisztelettel:

Árkus Béla s.k.

polgármester